b'\n_START_ARTICLE_\nPokrajina\n_START_PARAGRAPH_\nPokrajina (lat. provincia), je upravno-administrativna jedinica te druga razina vlasti u ve\xc4\x87ini zemalja. U saveznim dr\xc5\xbeavama pokrajina mo\xc5\xbee biti naziv za federalnu jedinicu. Tijekom razdoblja Britanskog carstva razli\xc4\x8dite kolonije su imale naziv provincije poput Provincije Kanade i Provincije Ju\xc5\xbene Australije. _NEWLINE_U federacijama funkcije sredi\xc5\xa1nje i pokrajinske vlasti ili podru\xc4\x8dja jurisdikcije nazna\xc4\x8dena su u ustavu. One koje nisu posebno ozna\xc4\x8dene u ustavu nazivaju se "rezidualne sile". Te rezidualne sile le\xc5\xbee na pokrajinskoj (ili dr\xc5\xbeavnoj) razini u decentraliziranom federalnom sistemu (poput Sjedinjenih Dr\xc5\xbeava i Australije) s obzirom na centralizirani federalni sistem u kojemu su zadr\xc5\xbeane na federalnoj razini (kao u Kanadi). Usprkos tome, neke od nabrojenih sila mogu tako\xc4\x91er biti vrlo zna\xc4\x8dajne. Kanadske provincije su, primjerice, suverene u odnosu na va\xc5\xbene poslove poput zakona i reda, vlasni\xc5\xa1tva, gra\xc4\x91anskih prava, obrazovanja, socijalne skrbi, zdravstvenih slu\xc5\xbebi i \xc4\x8dak poreza._NEWLINE_Evolucija federacija stvorila je neizbje\xc5\xbeno povla\xc4\x8denje u\xc5\xbeeta izme\xc4\x91u shva\xc4\x87anja federalne prevlasti nasuprot "dr\xc5\xbeavnim pravima". Povijesna podjela odgovornosti u federalnim ustavima neizbje\xc5\xbeno je predmet mnogobrojnih preklapanja. Primjerice kada sredi\xc5\xa1nja vlast, koja je odgovorna za "vanjske poslove", ulazi u me\xc4\x91unarodne sporazume u podru\xc4\x8djima gdje dr\xc5\xbeava ili pokrajina imaju suverenitet, sporazumi sklopljeni na nacionalnoj razini mogu stvoriti jurisdikcijsko preklapanje i sukobljavaju\xc4\x87e zakone. To preklapanje stvara mogu\xc4\x87nost za unutra\xc5\xa1nje prepirke koje vode do ustavnih amandmana i sudskih odluka koje zna\xc4\x8dajno mijenjaju ravnote\xc5\xbeu snaga._NEWLINE_Rije\xc4\x8d pokrajina, tj. provincija stvorili su Rimljani koji su svoje carstvo podijelili u provincije. Smatra se da rije\xc4\x8d potje\xc4\x8de iz [[latinske rije\xc4\x8di provincia (zona utjecaja), koja je nastala od rije\xc4\x8di pro ("ispred") i vincia ("povezano")._NEWLINE_U Francuskoj izraz en province jo\xc5\xa1 uvijek te\xc5\xbei zna\xc4\x8denju "izvan regije Pariza". Prije Francuske revolucije zemlja se sastojala od regije Ile-de-France \xe2\x80\x93 kraljevskog osobnog lena \xe2\x80\x93 i kraljevskih pokrajina, kojima su neko\xc4\x87 upravljali njihovi vlastiti feudalni gospodari. Budu\xc4\x87i da se termin sada slu\xc5\xbebeno koristi za drugu razinu vlasti, taj se izraz ponekad zamijenjuje s en r\xc3\xa9gion._NEWLINE_Isti se izraz koristi u Peruu gdje en provincias zna\xc4\x8di "izvan grada Lime" iako je sama Lima smje\xc5\xa1tena u provinciji. Budu\xc4\x87i da je zemlja podijeljena u dvadeset pet regija koje su onda podijeljene u 194 provincije, provincije su tek tre\xc4\x87a jedinica vlasti u Peruu._NEWLINE_U arapskim zemljama druga razina vlasti naziva se muhfazah, a prevodi se kao guvernerat. Taj termin se tako\xc4\x91er koristi za povijesne ruske gubernije. Usporedi oblast._NEWLINE_U Poljskoj istovrijedni pojam provinciji je vojvodstvo (wojew\xc3\xb3dztwo).\n_START_SECTION_\nGuvernerati\n_START_PARAGRAPH_\nTermin guvernerat se na\xc5\xa1iroko koristi u arapskim zemljama za ozna\xc4\x8davanje administrativne jedinice; prijevod je arapske rije\xc4\x8di muhafazah. Neki guvernerati povezuju vi\xc5\xa1e od jednog vilajeta; drugi blisko slijede tradicionalne granice naslje\xc4\x91ene od otomanskog vilajetskog sustava.'